વાતના અંતે, ઓસ્કરે એક એવી વાત કરી, જેમાં કંઈક નવીનતા હતી! એણે કહ્યું કે, આજના આ સમયમાં ચર્ચ માટે લોકો પાસે એવી વાત કરવી અઘરી હતી, કે ઈશ્વર એક નાનકડી ચકલીના મૃત્યુનો પણ હિસાબ રાખતો હોય છે! એણે કહ્યું, કે જીવનનું મુલ્ય આજે જ્યારે સિગરેટના એક પેકેટ જેટલું પણ નથી રહ્યું, ત્યારે તે પોતે પાદરી બનવાનું તો પસંદ નહીં જ કરે! વાતના જોમમાં આવીને, શિન્ડલર સાથે સહમત થતાં સ્ટર્ને કહ્યું, કે શિન્ડલર બાઇબલના જે સંદર્ભની વાત કરે છે તેવી જ વાત યહૂદીઓના તાલમુદમાં પણ એક શ્લોક દ્વારા ટૂંકમાં કહેવામાં આવી છે, જેમાં કહેવાયું છે, કે તમે એક માણસને બચાવી શકો, તો એ આખા વિશ્વને બચાવ્યા બરાબર છે.